Julie Back

Julie Frederikke Back (født Marcher 10. januar 1816 i København død 7. desember 1880 i København) var en dansk-norsk skuespillerinne og dansepedagog.

Liv og virke

Bakgrunn
Julie Frederikke Back var datter av skipskaptein Christian Marcher (1773-1830) og Christiane Magdalene Catharine Eleonore Rose (1788-1868). Hun var søster av operasangerinnen Louise Rudolfine Marcher (1818-1891, gift Sahlgreen). 

Faren forliste med skip og mannskap i 1830, og etterlot familien i vanskelige kår. Julie ble 20. desember 1839 gift i Stavanger med skuespiller og danselærer Michael Nielsen Back (1813-1854).

Skuespillerinne
Julie Back var skuespiller hos Joachim Werner Weise i Bergen fra 1838. Fra 1841 var hun i Trondhjem hos Gustav Wilhelm Selmer. Fra høsten 1843 var hun igjen hos Weise, men denne gang i Drammen. Sammen med ektemannen og familien gjorde hun flere reiser omkring i Norge, tidvis tilknyttet en trupp, tidvis uten. Datteren Emma var bare 8-9 år gammel da hun bisto foreldrene ved en aftenunderholdning i Arendal i 1849.

I 1854-1855 ga Julie Back danseundervisning i Drammen. Hun fortsatte samme type virksomhet i Trondhjem senere i 1850-årene. Henimot 1860 vendte hun tilbake til fødebyen København.

Referanser

Kilder

Eksterne lenker 
 Louise Sahlgreen (1818 - 1891)

Norske skuespillere
Danske skuespillere
Personer fra København
Nordmenn på 1800-tallet